SPRENDIMAS

DĖL KAZLŲ RŪDOS SAVIVALDYBĖS DAUGIABUČIŲ GYVENAMŲJŲ NAMŲ BENDROJO NAUDOJIMO OBJEKTŲ MAKSIMALAUS ADMINISTRAVIMO MOKESČIO TARIFO APSKAIČIAVIMO TVARKOS APRAŠO PATVIRTINIMO

2014 m. balandžio 30 d. Nr. TS IV(37)-2114

Kazlų Rūda

Vadovaudamasi Lietuvos Respublikos civilinio kodekso 4.84 straipsnio 9 dalimi, Lietuvos Respublikos vietos savivaldos įstatymo 16 straipsnio 2 dalies 37 punktu ir 4 dalimi, Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl Butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ Kazlų Rūdos savivaldybės taryba n u s p r e n d ž i a patvirtinti Kazlų Rūdos savivaldybės daugiabučių gyvenamųjų namų bendrojo naudojimo objektų maksimalaus administravimo mokesčio tarifo apskaičiavimo tvarkos aprašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vytautas Kanevičius

PATVIRTINTA

Kazlų Rūdos savivaldybės tarybos 2014 m. balandžio 30 d.

sprendimu Nr. TS IV(37)-2114

KAZLŲ RŪDOS SAVIVALDYBĖS DAUGIABUČIŲ GYVENAMŲJŲ NAMŲ BENDROJO NAUDOJIMO OBJEKTŲ MAKSIMALAUS ADMINISTRAVIMO MOKESČIO TARIFO APSKAIČIAVIMO TVARKOS APRAŠAS

I. BENDROSIOS NUOSTATOS

1. Kazlų Rūdos savivaldybės daugiabučių gyvenamųjų namų bendrojo naudojimo objektų maksimalaus administravimo mokesčio tarifo apskaičiavimo tvarkos aprašas (toliau – Aprašas) reglamentuoja daugiabučio gyvenamojo namo butų ir kitų patalpų savininkų bendrojo naudojimo objektų maksimalaus administravimo mokesčio tarifo (toliau – Maksimalus administravimo mokesčio tarifas) apskaičiavimą, kai administravimą vykdo pagal Lietuvos Respublikos civilinio kodekso (Žin., 2000, Nr. 74-2262; 2012, Nr. 57-2828) 4.84 straipsnį paskirti bendrojo naudojimo objektų administratoriai.

2. Aprašu privalo vadovautis asmenys, pretenduojantys teikti Kazlų Rūdos savivaldybės daugiabučių namų bendrojo naudojimo objektų administravimo paslaugas, ir Kazlų Rūdos savivaldybės administracijos direktoriaus įsakymu paskirti bendrojo naudojimo objektų administratoriai (toliau – administratoriai).

3. Apraše vartojamos sąvokos suprantamos taip, kaip jos apibrėžtos Lietuvos Respublikos civilinio kodekse, Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatyme ir Lietuvos Respublikos statybos įstatyme.

II. MAKSIMALAUS DAUGIABUČIO GYVENAMOJO NAMO ADMINISTRAVIMO MOKESČIO TARIFO APSKAIČIAVIMO TVARKA

4. Maksimalų administravimo mokesčio tarifą tvirtina Savivaldybės taryba.

5. Administravimo tarifas apskaičiuojamas vadovaujantis administravimo funkcijomis, kurios numatytos Butų ir kitų patalpų savininkų bendrosios nuosavybės administravimo pavyzdiniuose nuostatuose bei Kazlų Rūdos butų ir kitų patalpų savininkų bendrosios nuosavybės administravimo nuostatuose.

6. Apskaičiuojant administravimo išlaidas, įvertinama:

6.1. darbų apimtis, kuri nustatoma pagal administratoriui priskirtas administravimo funkcijas ir pagal praktikoje taikomus analogus;

6.2. administravimo funkcijoms atlikti būtinas maksimalus darbuotojų skaičius ir jų darbo užmokestis;

6.3. socialinio draudimo mokestis – pagal įstatymo nustatytą socialinio draudimo mokesčio dydį ir jo apskaičiavimo tvarką;

6.4. pridėtinės išlaidos – ne daugiau 40 procentų nuo darbo užmokesčio. Pridėtinės išlaidos apskaičiuojamos procentais nuo darbuotojų darbo užmokesčio sumos. Pridėtines išlaidas sudaro:

6.4.1. ūkio išlaidos, tenkančios administravimo funkcijoms vykdyti:

6.4.1.1. ūkio išlaidos (pašto, banko, ryšių, informacinės, transporto, kanceliarinės, apšvietimo, šildymo, vandentiekio, kanalizacijos, apsaugos, patalpų valymo ir pan.);

6.4.1.2. administravimo funkcijoms vykdyti būtino ilgalaikio turto amortizacijos atskaitymai, inventoriaus įsigijimo, nusidėvėjimo ir remonto išlaidos;

6.4.2. darbų organizavimo išlaidos;

6.4.3. mokesčių (nekilnojamojo turto, žemės, garantinio fondo mokesčiai ir kt.) išlaidos;

6.4.4. personalo rengimo išlaidos;

6.4.5. juridinių kontorų paslaugos ir pan.;

6.4.6. įmokas priimančių įstaigų (banko, pašto ir kt.) išlaidos;

6.4.7. sąskaitų (mokėjimo pranešimų) butų ir kitų patalpų savininkams ir/ar gyventojams pateikimo išlaidos;

6.4.8. kitos su administravimu susijusios išlaidos;

6.5. pelnas (ne daugiau 5 procentai išlaidų).

7. Išlaidos administravimo funkcijoms vykdyti apskaičiuojamos pagal formulę:

I = Idu +Isodra + Ipr + PL (Lt), kur

I – išlaidos administravimo funkcijoms vykdyti, Lt;

Idu –administravimo funkcijas vykdančių darbuotojų darbo užmokesčio išlaidos, Lt;

Isodra – išlaidos socialiniam draudimui, Lt;

Ipr – pridėtinės išlaidos, Lt;

PL – pelnas, Lt.

8. Administruojančios įmonės darbo užmokesčio išlaidos apskaičiuojamos pagal formulę:

i = n

Idu = ∑ (Ai x Ki x Ni) (Lt), kur

i = 1

Ai – Lietuvos Respublikos Vyriausybės nustatytas darbuotojų minimalus mėnesinis atlyginimas (MMA), Lt;

Ki – atitinkamas funkcijas vykdančio darbuotojo mėnesinio pareiginio atlyginimo koeficientas;

Ni – atitinkamų pareigybių darbuotojų skaičius.

9. Nustatomas maksimalus administruojančios įmonės darbuotojų pareigybių poreikis administravimo funkcijoms vykdyti vidutinio dydžio daugiabučiui namui ir jų pareiginio atlyginimo dalis, priskiriama bendrosios nuosavybės administravimui:

9.1. įmonės direktorius – K = 0,03;

9.2. vyr. buhalteris – K = 0,03;

9.3. buhalteris – K = 0,01;

9.4. buhalteris - kasininkas – K = 0,01;

9.5. ekonomistas – K = 0,01;

9.6. gyvenamųjų namų baro viršininkas – K = 0,07;

9.7. darbų saugos ir sveikatos priežiūros specialistas – K= 0,01.

10. Socialinio draudimo išlaidos (Isodra) – 31 procentas darbo užmokesčio.

11. Pridėtinės išlaidos (Ipr) – ne daugiau 40,00 procentų darbo užmokesčio.

12. Pelnas (PL) – ne daugiau 5 procentai visų išlaidų.

13. Administravimo mokesčio tarifas (be PVM) apskaičiuojamas pagal formulę:

T = I / S, Lt/kv. m, kur

T –administravimo mokesčio tarifas, Lt/kv. m per mėn.;

S – vidutinis administruojamų daugiabučių gyvenamųjų namų naudingasis plotas, kv. m. (S = 1461 kv. m).

14. Administratorius apie, pagal šį Aprašą apskaičiuotą, administravimo mokesčio tarifą viešai praneša administruojamų namų butų ir kitų patalpų savininkams ir/ar gyventojams skelbimų lentose, bei Kazlų Rūdos savivaldybės interneto svetainėje ir Kazlų Rūdos savivaldybės butų ir kitų patalpų savininkų bendrosios nuosavybės administravimo nuostatuose, patvirtintuose Kazlų Rūdos savivaldybės administracijos direktoriaus įsakymu, nustatyta tvarka.

15. Administravimo tarifas indeksuojamas pasikeitus minimaliam darbo užmokesčiui. Perskaičiuotą administravimo tarifą administratorius teikia tvirtinti Kazlų Rūdos savivaldybės tarybai.

____________________